2002/342/EY: Vastavuoroisesta tunnustamisesta tehdyn Euroopan yhteisön ja Kanadan välisen sopimuksen mukaisesti perustetun sekakomitean päätös N:o 1/2001, tehty 23 päivänä maaliskuuta 2002, telepäätelaitteita, tietotekniikkalaitteita ja radiolähettimiä, sähkömagneettista yhteensopivuutta, sähköturvallisuutta sekä huviveneitä koskevien alakohtaisten liitteiden muuttamisesta



Virallinen lehti nro L 117 , 04/05/2002 s. 0015 - 0017



Vastavuoroisesta tunnustamisesta tehdyn Euroopan yhteisön ja Kanadan välisen sopimuksen mukaisesti perustetun sekakomitean päätös N:o 1/2001, tehty 23 päivänä maaliskuuta 2002, telepäätelaitteita, tietotekniikkalaitteita ja radiolähettimiä, sähkömagneettista yhteensopivuutta, sähköturvallisuutta sekä huviveneitä koskevien alakohtaisten liitteiden muuttamisesta (2002/342/EY) SEKAKOMITEA, joka ottaa huomioon vastavuoroisesta tunnustamisesta tehdyn Euroopan yhteisön ja Kanadan välisen sopimuksen jäljempänä "sopimus", ja erityisesti sen IV, IX ja XI artiklan sekä telepäätelaitteita, tietotekniikkalaitteita ja radiolähettimiä, sähkömagneettista yhteensopivuutta, sähköturvallisuutta sekä huviveneitä koskevat alakohtaiset liitteet, sekä katsoo seuraavaa: (1) Sopimuksen XI artiklan 3 kohdan mukaisesti sopimuksella perustettu sekakomitea voi tarkastella mitä tahansa sopimuksen soveltamiseen liittyvää asiaa ja sen a alakohdan mukaisesti sekakomitea vastaa erityisesti alakohtaisten liitteiden muuttamisesta. (2) Telepäätelaitteita, tietotekniikkalaitteita ja radiolähettimiä koskevaa alakohtaista liitettä on muutettava, jotta uusi Euroopan yhteisön lainsäädäntö eli radio- ja telepäätelaitteita koskeva Euroopan parlamentin ja neuvoston direktiivi 1999/5/EY(1) saadaan sen soveltamisalan piiriin. (3) Sekakomitean 14 päivänä huhtikuuta 2000 ja 24 päivänä tammikuuta 2001 pidetyssä kolmannessa ja neljännessä kokouksessa tehtyjen sopimusten mukaisesti telepäätelaitteita, tietotekniikkalaitteita ja radiolähettimiä, sähkömagneettista yhteensopivuutta, sähköturvallisuutta sekä huviveneitä koskevien alakohtaisten liitteiden siirtymäkausia on pidennettävä siirtymätoimenpiteiden ja keskinäistä luottamusta lisäävien toimien saattamiseksi päätökseen, ON PÄÄTTÄNYT SEURAAVAA: 1 artikla Telepäätelaitteita, tietotekniikkalaitteita ja radiolähettimiä koskevaa alakohtaista liitettä on muutettava tämän päätöksen liitteessä I määritetyllä tavalla uuden Euroopan yhteisön lainsäädännön huomioon ottamiseksi. 2 artikla Telepäätelaitteita, tietotekniikkalaitteita ja radiolähettimiä, sähkömagneettista yhteensopivuutta, sähköturvallisuutta sekä huviveneitä koskevia alakohtaisia liitteitä on muutettava tämän päätöksen liitteessä II määritetyllä tavalla niiden siirtymäkausien pidentämiseksi. 3 artikla Tämä päätös on tehty kahtena kappaleena, ja sekakomitean molemmat puheenjohtajat allekirjoittavat sen. Tämä päätös on voimassa päivästä, jolloin jälkimmäinen allekirjoitus tehdään. Ottawassa 27 päivänä maaliskuuta 2002. Brysselissä 8 päivänä tammikuuta 2002. Kanadan hallituksen puolesta Jennifer Daubeny Euroopan yhteisön puolesta Pascal Lamy (1) EYVL L 91, 7.4.1999, s. 10. LIITE I Telepäätelaitteita, tietotekniikkalaitteita ja radiolähettimiä koskevaan alakohtaiseen liitteeseen tehtävät muutokset Euroopan yhteisön uuden lainsäädännön huomioon ottamiseksi 1. Muutetaan 4 kohdan 1 alakohdan toinen luetelmakohta seuraavasti: "Sähkömagneettisen yhteensopivuuden osalta molemminpuolinen vaatimustenmukaisuustodistusten, tavarantoimittajien ilmoitusten ja teknisten rakennekuvausten tunnustaminen tapauskohtaisesti. Yksityiskohtaiset määräykset esitetään tässä liitteessä tai sähkömagneettista yhteensopivuutta koskevassa alakohtaisessa liitteessä; jos valmistaja päättää olla soveltamatta direktiivissä 1999/5/EY säädettyä sähkömagneettisen yhteensopivuuden vaatimustenmukaisuuden arviointimenettelyä, sovelletaan sähkömagneettista yhteensopivuutta koskevan alakohtaisen liitteen asiaa koskevia määräyksiä." 2. Muutetaan 4 kohdan 1 alakohdan kolmas luetelmakohta seuraavasti: "Sähköturvallisuuden osalta (pienjännitelaitteet) toisen sopimuspuolen sähköturvallisuusvaatimusten mukaisten liitteen soveltamisalaan kuuluvien tuotteiden testauksen, vaatimustenmukaisuustodistusten ja vaatimustenmukaisuutta koskevien tavarantoimittajan ilmoitusten hyväksyminen. Yksityiskohtaiset määräykset esitetään tässä liitteessä tai sähköturvallisuutta koskevassa alakohtaisessa liitteessä; jos valmistaja päättää olla soveltamatta direktiivissä 1999/5/EY säädettyä sähköturvallisuuden vaatimustenmukaisuuden arviointimenettelyä, sovelletaan sähköturvallisuutta koskevan alakohtaisen liitteen asiaa koskevia määräyksiä." 3. Lisätään 4 kohdan 1 alakohtaan uudet luetelmakohdat seuraavasti: "- direktiivin 1999/5/EY liitteiden III ja IV mukaisesti toteutettava radiotestien määrittely, - lausunnon esittäminen teknisestä rakennekuvauksesta direktiivin 1999/5/EY liitteen V mukaisesti." 4. Korvataan lisäyksessä 1 olevan sarakkeen "Euroopan yhteisö" koko teksti seuraavalla: "Euroopan parlamentin ja neuvoston direktiivi 1999/5/EY, annettu 9 päivänä maaliskuuta 1999, radio- ja telepäätelaitteista ja niiden vaatimustenmukaisuuden vastavuoroisesta tunnustamisesta Neuvoston direktiivi 73/23/ETY sellaisena kuin se on muutettuna neuvoston direktiivillä 93/68/ETY Neuvoston direktiivi 89/336/ETY sellaisena kuin se on muutettuna neuvoston direktiiveillä 92/31/ETY ja 93/68/ETY." 5. Korvataan lisäyksessä 2 olevan sarakkeen "Euroopan yhteisö" koko teksti seuraavalla: "Soveltamisalaan sisältyvät täsmällisesti eriteltyinä, mutteivät yksinomaan, seuraavat direktiivin 1999/5/EY soveltamisalaan kuuluvat liitännät ja palvelut: - kaikki johtimen avulla liitettävät telepäätelaitteet, - kaikki radiolaitteet paitsi: - 14 päivänä kesäkuuta 1993 annetun neuvoston direktiivin 93/42/ETY 1 artiklassa tarkoitetut lääkinnälliset laitteet, - 20 päivänä kesäkuuta 1990 annetun neuvoston direktiivin 90/385/ETY 1 artiklassa tarkoitetut aktiiviset implantoitavat lääkinnälliset laitteet, - 20 päivänä kesäkuuta 1972 annetussa neuvoston direktiivissä 72/245/ETY tai 30 päivänä kesäkuuta 1992 annetussa neuvoston direktiivissä 92/61/ETY tarkoitetut ajoneuvon komponentit tai erilliset tekniset yksiköt, - ITU:n radio-ohjesäännön 1 artiklan 53 määritelmän mukaiset radioamatöörien käyttämät radiolaitteet, paitsi jos kyseiset laitteet ovat kaupallisesti saatavilla, - radioamatöörien kokoamia varaosasarjoja ja radioamatöörien omaan käyttöönsä muuntamia kaupallisia laitteita ei katsota kaupallisesti saatavilla oleviksi laitteiksi, - laivavarusteista annetussa direktiivissä 96/98/EY tarkoitetut laitteet, - kaapelit ja johdot, - radiovastaanotinlaitteet, jotka on tarkoitettu ainoastaan äänen ja televisiolähetysten vastaanottamiseen, - teknisten sääntöjen ja hallinnollisten menettelyjen yhdenmukaistamisesta siviili-ilmailun alalla 16 päivänä joulukuuta 1991 annetun neuvoston asetuksen (ETY) N:o 3922/91 2 artiklassa tarkoitetut tuotteet, laitteet ja komponentit, - yhteensopivien teknisten eritelmien määrittelemisestä ja käytöstä lentoliikenteen hallinnan (ATM) laitteiden ja järjestelmien hankinnassa 19 päivänä heinäkuuta 1993 annetun neuvoston direktiivin 93/65/ETY 1 artiklassa tarkoitetut lentoliikenteen hallinnan laitteet ja järjestelmät, - yksinomaan yleistä turvallisuutta, puolustusta ja valtion turvallisuutta koskeviin toimintoihin (mukaan lukien valtion taloudellinen hyvinvointi toimintojen liittyessä valtion turvallisuuteen vaikuttaviin asioihin) ja valtion toimintoihin rikosoikeuden aloilla käytettävät laitteet. Radiolaitteella tarkoitetaan tuotetta tai sen olennaista osaa, joka pystyy viestimään radioaaltoja lähettämällä ja/tai vastaanottamalla maanpäälliseen tai avaruudessa tapahtuvaan radioviestintään varattua spektriä käyttäen; radioaalloilla tarkoitetaan sähkömagneettisia aaltoja, joiden taajuus on 9 kHz:n ja 3000 GHz:n välillä ja jotka etenevät vapaassa tilassa aaltojohtoon kytkeytymättä." LIITE II Telepäätelaitteita, tietotekniikkalaitteita ja radiolähettimiä, sähkömagneettista yhteensopivuutta, sähköturvallisuutta sekä huviveneitä koskeviin alakohtaisiin liitteisiin tehtävät muutokset siirtymäkausien pidentämiseksi Telepäätelaitteita, tietotekniikkalaitteita ja radiolähettimiä koskeva alakohtainen liite Telepäätelaitteita, tietotekniikkalaitteita ja radiolähettimiä koskevan alakohtaisen liitteen 6 kohdan 1 alakohta poistetaan ja korvataan seuraavalla: "Tämän liitteen ja erityisesti 4 jakson määräysten täysimääräistä voimaantuloa 1 päivänä lokakuuta 2001 edeltää 35 kuukauden pituinen siirtymäkausi." Sähkömagneettista yhteensopivuutta koskeva alakohtainen liite Sähkömagneettista yhteensopivuutta koskevan alakohtaisen liitteen 5 kohdan 1 alakohta poistetaan ja korvataan seuraavalla: "Tämän liitteen ja erityisesti 3 jakson vastavuoroista tunnustamista koskevat määräykset tulevat voimaan 35 kuukauden kuluttua tämän liitteen voimaantulosta eli 1 päivänä lokakuuta 2001." Sähköturvallisuutta koskeva alakohtainen liite Sähköturvallisuutta koskevan alakohtaisen liitteen 4 kohdan 1 alakohta poistetaan ja korvataan seuraavalla: "Siirtymäjärjestelyjä sovelletaan 35 kuukauden ajan tämän vastavuoroista tunnustamista koskevan sopimuksen voimaantulosta eli 30 päivään syyskuuta 2001." Huviveneitä koskeva alakohtainen liite Huviveneitä koskevan alakohtaisen liitteen V jakson ensimmäinen virke poistetaan ja korvataan seuraavalla: "Tämän liitteen voimaantuloa edeltää 35 kuukauden pituinen siirtymäkausi, joka päättyy 30 päivänä syyskuuta 2001."